Shekarau da Wali zasu bayyana Ofishin EFCC a yau, akan maganar kudin kamfen N950m ▷ Legit.ng
Shekarau da Wali zasu bayyana Ofishin EFCC a yau, akan maganar kudin kamfen N950m
6 months ago 1 views by Aisha Musa
- Ana bukatar ganin tsohon gwamnan jihar Kano Ibrahim Shekarau tare da Ambassador Aminu Wali da Engr. Mansur Ahmed a ofishin EFCC reshen jihar Kano a yau
- Ibrahim Shekarau da Aminu Wali da kuma Mansur Ahmed zasu bayyana a ofishin na EFCC ne akan kudaden da ake zargin sun kasa N950m a gidan Ibrahim Shekarau gabanin zuwan zaben shekarar 2015
- Ghali Sadiq, mai magana da yawun tsohon gwamnan Ibrahim Shekarau yace Uban gidan nasa bai karbi komai ba a cikin kudaden
Daily Trust ta ruwaito cewa, ana bukatar ganin tsohon gwamnan jihar Kano Ibrahim Shekarau tare da Ambassador Aminu Wali da Engr. Mansur Ahmed a ofishin hukumar yaki da rashawa ta EFCC reshen jihar Kano a yau da misalin karfe 2 na rana.
Ibrahim Shekarau da Aminu Wali da kuma Mansur Ahmed zasu bayyana a ofishin na EFCC ne akan kudaden da ake zargin sun kasa N950m, a gidan Ibrahim Shekarau gabanin zuwan zaben shekarar 2015 a tsakanin ‘yan jam’iyyarsu ta PDP.
Injiniya Ahmed Mansur, tsohon kwamishinan ayyuka ne a jihar Kano kuma mataimakin Daraktan kamfen na arewacin Najeriya, na tsohon shugaban kasa Goodluck Ebele Jonathan.
Shekarau da Wali zasu bayyana Ofishin EFCC yau, akan maganar kudin kamfen N950m
Daily Trust ta bayar da rahoton cewa Shekarau ta hanyar Ghali Sadiq, mai magana da yawunsa yace Uban gidan nasa bai karbi komai ba a cikin kudaden N950m, wadanda aka kasa a cikin gidan nasa.
Sadiq ya bayyana cewa Ambassador Wali ya kakkasa kudaden a tsakanin mambobin jam’iyyar PDP a gidan Ibrahim Shekarau dake jihar Kano.
Ankara tops Richest pastor in Nigeria When is JAMB closing Bobrisky biography NPower recruitment
an hour ago 1177 views
Yanzu-Yanzu: Bayan ya zame hannunsa daga sharia'r a jiya, lauyan Olisa Metuh ya dawo kotu